Title: הצעת חוק רשות השידור (תיקון - ביטול אגרת רדיו וטלוויזיה), התשע"ג-2013
Author: אבו דבאי סאהר
Last saved by: Process2010

מספר פנימי: 478680
הכנסת התשע-עשרה

יוזמים:      חברי הכנסת	מוחמד ברכה
					חנא סוייד
					דב חנין
					עפו אגבאריה
	
				פ/1121/19			

הצעת חוק רשות השידור (תיקון – ביטול אגרת רדיו וטלוויזיה), התשע"ג–2013
ביטול סעיפים 28א עד 29ג | 1. | בחוק רשות השידור, התשכ"ה-1965 (להלן – החוק העיקרי), סעיפים 28א עד 29ג – בטלים.
תיקון סעיף 31 | 2. | בסעיף 31 לחוק העיקרי, אחרי סעיף קטן (א) יבוא:
| | "(א1)	משרד האוצר יקצה את הכספים הדרושים לתפעול הרשות.
| | (א2)	הסכומים כאמור בסעיף קטן (ב) ייגבו מבעלי רישיון לשידורי כבלים ולוויין, מבעלי זיכיון לשידורי טלוויזיה ומסכום נוסף שיוקצה לכך בתקציב משרד ראש הממשלה."
תיקון  סעיף 32א | 3. | בסעיף 32א לחוק העיקרי, בכל מקום, המילים "לאגרות" ו"אגרות" – יימחקו.
תיקון התוספת | 4. | בתוספת לחוק העיקרי, בסעיף 1, בהגדרה "הכנסות", המילים "הכנסות מאגרות המשתלמות לפי סעיף 28א" – יימחקו.
תיקון פקודת התעבורה | 5. | בפקודת התעבורה –
| | (1)	בסעיף 70(23)(ב), הסיפה, החל במילים "לרבות הסכום הנוסף" – תימחק;
| | (2)	סעיף 84 – בטל.

ס"ח התשכ"ה, עמ' 106

דיני מדינת ישראל, נוסח חדש 7, עמ' 173.

דברי הסבר
חובת תשלום אגרת רדיו וטלוויזיה עבור מקלטי רדיו וטלוויזיה, בעידן ריבוי תחנות רדיו וטלוויזיה, היא מעין הטלת מס רגרסיבי על אזרחי המדינה, ועל כן מוצע לבטל את האגרה.

אולם נוכח הצורך בהמשך קיומם של ערוצי טלוויזיה ורדיו ציבוריים, מוצע שהממשלה תקצה את התקציבים הדרושים לתפעולם, על ידי גביית סכומים אלה מחברות הכבלים והטלוויזיה המסחרית.
הצעות חוק דומות בעיקרן הונחו על שולחן הכנסת השש-עשרה על ידי חבר הכנסת יורי שטרן וקבוצת חברי הכנסת (פ/1058; הוסרה מסדר היום של הכנסת ביום ג' באדר התשס"ד (21 ביולי 2004)) ועל ידי חבר הכנסת בנימין אלון (פ/2711; הוסרה מסדר יומה של הכנסת ביום ח' בסיוון התשס"ח (15 ביוני 2005)), על ידי חברת הכנסת גילה פינקלשטיין (פ/143), על ידי חבר הכנסת טלב אל-סאנע וקבוצת חברי הכנסת (פ/846; פ/2013), על ידי חבר הכנסת מוחמד ברכה וקבוצת חברי הכנסת (פ/839), על ידי חבר הכנסת יורי שטרן (פ/3407) ועל ידי חבר הכנסת בנימין אלון וקבוצת חברי הכנסת (פ/4060), על שולחן הכנסת השבע-עשרה על ידי חבר הכנסת אריה אלדד (פ/2271/17) ועל ידי חברת הכנסת סופה לנדבר וקבוצת חברי הכנסת (פ/768/17), על שולחן הכנסת השמונה-עשרה על ידי חבר הכנסת אריה אלדד (פ/648/18), ועל שולחן הכנסת התשע-עשרה על ידי חבר הכנסת אחמד טיבי (פ/392/19).
הצעות חוק זהות הונחו על שולחן הכנסת השמונה-עשרה על ידי חברת הכנסת סופה לנדבר וקבוצת חברי הכנסת (פ/75/18) ועל ידי חבר הכנסת מוחמד ברכה וקבוצת חברי הכנסת (פ/532/18).

---------------------------------
הוגשה ליו"ר הכנסת והסגנים
והונחה על שולחן הכנסת ביום
י"ב באייר התשע"ג – 22.4.13